Uvongo 2 | LekkeSlaap
Uvongo 2: Hooffoto's
Adres: Selvylaan 2, Uvongo, 4270, KwaZulu-Natal
Vanaf R630 per nag (plek vir 6)
Uvongo 2 is 'n ruim eenheid op die eerste verdieping in 'n goed versorgde sekuriteitskompleks, reg teenaan die see en strandmeer in Uvongo. Dit is net 300 m se stap oor die grasperke na Uvongo se windbeskutte strand met 'n haainet en bekoorlike strandmeer, asook 'n pragtige waterval. Dit is sonder twyfel een van die mooiste plekke aan KwaZulu-Natal se kus.
Die eenheid het 3 slaapkamers en 2 badkamers. Die hoofslaapkamer het 'n dubbelbed en 'n en suite-badkamer met 'n bad, toilet en wasbak. Die tweede kamer het ook 'n dubbelbed, en die derde kamer beskik oor 2 enkelbeddens. Die tweede badkamer word gedeel deur laasgenoemde twee kamers, en is ingerig met 'n bad, stort, toilet en wasbak.
Die kombuis is volledig toegerus met 'n oond, stoof, yskas, mikrogolfoond, koffie- en teemaakgeriewe, eetgerei en breekware. Die leefarea het gemaklike sitplek en 'n TV met DStv-toegang. Gaste moet asseblief hul eie DStv-dekodeerder, slimkaart en afstandbeheer saambring indien hulle wil DStv kyk.
Die dubbelvolume-balkon bied uitstekende gasbraaigeriewe.
Onderdakparkeerplek, swembaddens, tennisbane, en buitebraai-areas is beskikbaar vir gaste se gebruik.
Uvongo is die perfekte plek vir 'n luilekker vakansie, en dit bied geleenthede regdeur die jaar vir sonbaai, swem, branderplankry, lyfplankry, visvang, voetslaan, draf, berg- en padfietsry, kanovaarte, en bootvaarte. Dan is die Blouvlagstrande van Margate, Ramsgate en Marinastrand ook net 'n paar minute se ry van Uvongo af. Margate bied baie doendinge vir die jongspan binne en buite seisoen, en die nabygeleë St Michaels-strand is 'n uitstekende plek vir branderplankry.
’n Bespreking by Uvongo 2 sluit in:
4.8 uit 5van 1 resensie vir Uvongo 2
Selvylaan 2, Uvongo, 4270, KwaZulu-Natal
Gaste dink Uvongo 2 het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJDUzOWM1NmQyLWZkN2EtNGFiMy1hOTJjLTViOWFlZTU3MzkyMg?w=1440&h=960&fit=crop&auto=format Vanaf R630 per nag (plek vir 6) 1 5 1 5 2 Selvy Avenue Uvongo 4270 KwaZulu-Natal 086 999 0018 14:00-23:00 09:00 -30.837297049437 30.394244045019